Μαυρομάτικα σαλάτα με πιπεριές και ντοματίνια
Εύκολο και χορταστικό σαλατοφαγητό, ό,τι πρέπει για μια ζεστή μέρα.
500 γρ. μαυρομάτικα φασόλια, 1 φύλλο δάφνης, 1 καρότο, καθαρισμένο, ολόκληρο, 1 ξερό κρεμμύδι, καθαρισμένο, ολόκληρο, 1 κλωνάρι σέλερι, 3 κόκκινες πιπεριές Φλωρίνης από βάζο, 2 φρέσκα κρεμμυδάκια, ψιλοκομμένα (το λευκό και το τρυφερό πράσινο μέρος), 1 κουτ. σούπας ξίδι από κόκκινο κρασί, 1 κουτ. σούπας μουστάρδα της αρεσκείας μας (προτιμότερο πικάντικη), 80 ml ελαιόλαδο, 1 κουτ. γλυκού ξερή ρίγανη, καλοκοπανισμένη, αλάτι, πιπέρι φρεσκοτριμμένο, 3 κουτ. σούπας φύλλα μαϊντανού, ψιλοκομμένα, 10 - 12 ντοματίνια, κομμένα στη μέση
Για να φτιάξουμε μαυρομάτικα σαλάτα με πιπεριές και ντοματίνια, αρχικά ξεπλένουμε πολύ καλά τα μαυρομάτικο σε ένα σουρωτήρι κάτω από άφθονο τρεχούμενο νερό. Τα βάζουμε στην πιο μεγάλη κατσαρόλα που έχουμε και προσθέτουμε κρύο νερό να τα σκεπάσει κατά 5 - 6 εκ. Βάζουμε την κατσαρόλα σε μέτρια προς δυνατή φωτιά. Μέχρι να αρχίσει να βράζει το νερό, μετριάζουμε τη φωτιά ώστε να κοχλάζει απαλά. Με μια κουτάλα (όχι τρυπητή) ξαφρίζουμε μέχρι να σταματήσει να μαζεύεται αφρός στην επιφάνεια του υγρού. Τότε προσθέτουμε το κρεμμύδι, τη δάφνη, το σέλερι και το καρότο. Μαγειρεύουμε για περίπου 20 - 30 λεπτά ή μέχρι να μαλακώσουν τα μαυρομάτικα καταπώς θέλουμε.Τα σουρώνουμε και πετάμε τα λαχανικά. Αφού στραγγίξουν, τα απλώνουμε σε δυο καθαρές πετσέτες για να στεγνώσουν καλά και να κρυώσουν.Κόβουμε τις πιπεριές σε λωρίδες ή σε ψιλά καρέ. Σε ένα μεγάλο μπολ ανακατεύουμε με το σύρμα το λάδι, το ξίδι, τη μουστάρδα, τη ρίγανη και αλατοπίπερο. Βάζουμε τα μαυρομάτικα στο μπολ και ανακατεύουμε να πάει παντού η σος. Προσθέτουμε το φρέσκο κρεμμυδάκι, την πιπεριά, τον μαϊντανό και τα ντοματίνια και ανακατεύουμε και πάλι. Ελέγχουμε το αλατοπίπερο και σερβίρουμε, τα μαυρομάτικα σαλάτα με πιπεριές και ντοματίνια, συνοδεία φέτας και ψωμιού.
Καρότα,Ντομάτα,Όσπρια